Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 24

4. KÖTELEZŐEN VÁLASZTHATÓ, ILLETVE VÁLASZTHATÓ TANTÁRGYAK* FAFÚVÓS KAMARA Az alapfokú művészetoktatási intézményben folyó kamarazene-tanítás – különösen a nem zenei pályára készülő tanulók esetében – az oktató-nevelő munka lényeges, kiemelt elemét jelenti. A fafúvós kamarazene-tanítás szakirányú feladatai Fejlessze a tanulók életformájává a kamarazenélést, növelje azok táborát, akik a későbbiekben egyéb tanulmányaik vagy munkájuk mellett szabadidejük egy részét kamaramuzsikálással töltik. Készítse fel a tanulókat amatőr kamaraegyüttesben való közreműködésre, tegye képessé őket a kamarazene önálló művelésére, a szólamok önálló, technikailag és zeneileg igényes elsajátítására és megszólaltatására. Használja ki az együttmuzsikálás közösségformáló erejét, teremtsen bensőséges kapcsolatot a kamaraegyüttes tagjai között. Növelje a tanulók egymás iránti felelősségérzetét, ugyanakkor használja ki a társas muzsikálás által nyújtott biztonságérzetet a szorongó tanulók gátlásainak feloldására. A kamarazenéléshez nélkülözhetetlen figyelemmegosztó és alkalmazkodóképesség fejlesztésével járuljon hozzá a tanuló személyiségének, egyéniségének formálásához. A tananyag megválasztásával a lehetőségekhez mérten igyekezzék sokoldalú képet adni a fafúvós kamarairodalomban fellelhető zenei stílusokról, műfajokról. Végeztessen rendszeresen intonációs gyakorlatokat. Gyakoroltassa rendszeresen a lapról olvasást, törekedjék a zenei anyag folyamatos, kottahű, zeneileg igényes megszólaltatására. Fejlessze a tanulók igényességét a kiegyenlített hangzásra, egységes stílusú előadásra. Ismertesse meg a tanulókkal a fafúvós hangszercsaládhoz tartozó, illetve a fafúvókhoz leggyakrabban társított egyéb hangszerek sajátosságait. Tanítsa meg a tanulókat tájékozódni a partitúrában. A kamaraegyüttesek közreműködésével színesítse az alapfokú művészetoktatási intézmény és egyéb intézmények rendezvényeinek műsorát. Követelmények a program elvégzése után A tanuló legyen képes – önállóan hangolni, – beintésre-leintésre játékát pontosan megkezdeni és befejezni, – jól értelmezhetően be- és leinteni, * A kamarazene főtárgyként is választható. 2006/62/II. szám – pontos ritmusban, biztos tempótartással játszani, – új tempót felvenni, tempót változtatni a kamarapartner jelzései alapján, – saját maga jelezni a tempóváltozásokat, – hiba esetén az összjáték komolyabb mérvű megzavarása nélkül tévedését kiigazítani, szólamában visszatalálni, – önállóan, tisztán intonálni, – a tiszta intonáció érdekében szükség esetén lebegés- és vibrato-mentes hangokat képezni, – figyelmét megosztani a saját és a többiek szólama között, – figyelemmel kísérni az együttes összhangzását, – kamarazenei anyagot folyamatosan lapról olvasni, – a nehezebb állásokat otthon kigyakorolni, – szólamát technikailag és zeneileg igényesen megszólaltatni, – megszerzett ismereteinek és hangszerkezelési szintjének megfelelő szólamokat önállóan elsajátítani, – az alapfokú művészetoktatási tanulmányai befejezését követően a kamarazene önálló művelésére. Rendelkezzék – a társas muzsikáláshoz szükséges koncentrálóképességgel, – a kamarazenei játékban nélkülözhetetlen alkalmazkodóképességgel a hangképzés, dinamika, artikuláció, stílus stb. terén, – a játszott művekre vonatkozó formai ismeretekkel, – minimális partitúraismerettel. Legyen tisztában – a fafúvós hangszercsaládhoz tartozó és a fafúvókhoz leggyakrabban társított egyéb hangszerek intonációs sajátosságaival, – a fafúvós kamarazene-irodalomban szereplő transzponáló hangszerek szólamainak írásmódjával és hangzásával. Ismerje – a játszott kamarazenei anyag szerzőinek nevét, a művek címét, valamint tudja helyesen kiejteni és leírni azokat, – az egyes tételtípusok jellegzetességeit. RÉZFÚVÓS KAMARA Az alapfokú művészetoktatási intézményben folyó kamarazene-tanítás – különösen a nem zenei pályára készülő tanulók esetében – az oktató-nevelő munka lényeges elemét jelenti. A rézfúvós kamarazene-tanítás szakirányú feladatai: – adjon lehetőséget a kamarazene-irodalom megismerésére és a zene aktív művelésére, – képezzen a közösségi együttmuzsikálásra érzékeny, önálló zenei elgondolással bíró, alkotó muzsikusokat, – ismertesse meg a közös zenélés alapszabályait, – fejlessze a zenei hallást, alakítsa és tudatosítsa a kamarazenei hallás fontosságát, – ismerkedjék meg a különböző zenei stílusokkal, és előadási hagyományokkal, – a rézfúvós hangszerek sajátosságaiból adódó problémák megoldása egyes zeneművekben, a rézfúvós hangzás kialakítása, amely képlékenyen beépül minden hangszer-összeállításba, – a nem rézfúvós hangszerekkel való együtt-játék fejlesztése, ezáltal a tanszakok közötti „átjárhatóság” lehetősége, előkészítve és segítve a zenekari munkát, – teremtsen lehetőséget a tanulóknak arra, hogy – az egyéni foglalkozásokon elsajátított tudás felhasználásával – érzelmileg harmonikus személyiséggé válhassanak. 2006/62/II. szám Követelmények a program elvégzése után A tanuló – rendelkezzék a saját hangszeres évfolyamának megfelelő elméleti és hangszertechnikai ismerettel, – szerezzen jártasságot a lapról olvasásban, mely anyagban a kamarazenei szólamához igazodik, – irányítsa figyelmét a szólamok közötti harmonikus együtt-játékhoz, – szerezzen jártasságot a kamarazenei játék alapismereteinek elsajátításához: = intonáció, = levegővétel – zenei tagolás, = tempóvétel – tempótartás. Legyen képes – önállóan hangolni, – beintésre-leintésre játékát pontosan megkezdeni és befejezni, – jól értelmezhetően be- és leinteni, – pontos ritmusban, biztos tempótartással játszani, – új tempót felvenni, tempót változtatni a kamarapartner jelzései alapján, – saját maga jelezni a tempóváltozásokat, – hiba esetén az összjáték komolyabb mérvű megzavarása nélkül tévedését kiigazítani, szólamába visszatalálni, – önállóan tisztán intonálni, – a tiszta intonáció érdekében szükség esetén lebegés- és vibrato-mentes hangokat képezni, – figyelmét megosztani saját és a többiek szólama között, – figyelemmel kísérni az együttes összhangzását, – megfelelő szinten kamarazenei anyagot folyamatosan lapról olvasni, – a nehezebb állásokat otthon kigyakorolni, – szólamát technikailag és zeneileg igényesen megszólaltatni, – megszerzett ismereteinek és hangszerkezelési szintjének megfelelő szólamokat önállóan elsajátítani, – alapfokú művészetoktatási tanulmányai befejezését követően a kamarazene önálló művelésére. Rendelkezzék – a társas muzsikáláshoz szükséges koncentrálóképességgel, – a kamarazenei játékban nélkülözhetetlen alkalmazkodóképességgel a hangképzés, dinamika, artikuláció, stílus stb. terén, – a játszott művekre vonatkozó formai ismeretekkel, – minimális partitúraismerettel. Legyen tisztában – a rézfúvós hangszercsaládhoz tartozó és a rézfúvókhoz leggyakrabban társított egyéb hangszerek intonációs sajátosságaival, – a rézfúvós kamarazene-irodalomban szereplő transzponáló hangszerek szólamainak írásmódjával és hangzásával. Ismerje – a játszott kamarazenei anyag szerzőinek nevét, a művek címét, valamint tudja helyesen kiejteni és leírni azokat, – az egyes tételtípusok jellegzetességeit. VONÓS KAMARA A vonós kamarazene-tanítás szakirányú feladatai Fejlessze a tanulók életformájává a kamarazenélést, növelje azok táborát, akik a későbbiekben egyéb tanulmányaik vagy munkájuk mellett szabadidejük egy részét kamaramuzsikálással töltik. 2006/62/II. szám Készítse fel a tanulókat amatőr kamaraegyüttesben való közreműködésre, tegye képessé őket a kamarazene önálló művelésére, a szólamok önálló, technikailag és zeneileg igényes elsajátítására és megszólaltatására. Használja ki az együttmuzsikálás közösségformáló erejét, teremtsen bensőséges kapcsolatot a kamaraegyüttes tagjai között. Növelje a tanulók egymás iránti felelősségérzetét, ugyanakkor használja ki a társas muzsikálás által nyújtott biztonságérzetet a szorongó tanulók gátlásainak feloldására. A kamarazenéléshez nélkülözhetetlen figyelemmegosztó- és alkalmazkodóképesség fejlesztésével járuljon hozzá a tanuló személyiségének, egyéniségének formálásához. A tananyag megválasztásával a lehetőségekhez mérten igyekezzék sokoldalú képet adni a vonós kamarairodalomban fellelhető zenei stílusokról, műfajokról. Végeztessen rendszeresen intonációs gyakorlatokat. Gyakoroltassa rendszeresen a lapról olvasást, törekedjék a zenei anyag folyamatos, kottahű, zeneileg igényes megszólaltatására. Fejlessze a tanulók igényességét a kiegyenlített hangzásra, egységes stílusú előadásra. Ismertesse meg a tanulókkal a vonós hangszercsaládhoz tartozó, illetve a vonósokhoz leggyakrabban társított egyéb hangszerek sajátosságait. Tanítsa meg a tanulókat tájékozódni a partitúrában, zongorakivonatban. A kamaraegyüttesek közreműködésével színesítse az alapfokú művészetoktatási intézmény és egyéb intézmények rendezvényeinek műsorát. Követelmények a program elvégzése után A kamarazene, mint választható tárgy esetében A tanuló legyen képes – önállóan hangolni, – beintésre-leintésre játékát pontosan megkezdeni és befejezni, – jól értelmezhetően be- és leinteni, – pontos ritmusban, biztos tempótartással játszani, – új tempót felvenni, tempót változtatni a kamarapartner jelzései alapján, – saját maga jelezni a tempóváltozásokat, – hiba esetén az összjáték komolyabb mérvű megzavarása nélkül tévedését kiigazítani, szólamába visszatalálni, – önállóan tisztán intonálni, – a tiszta intonáció érdekében szükség esetén lebegés- és vibrato-mentes hangokat képezni, – figyelmét megosztani saját és a többiek szólama között, – figyelemmel kísérni az együttes összhangzását, – kamarazenei anyagot folyamatosan lapról olvasni, – a nehezebb állásokat otthon kigyakorolni, – szólamát technikailag és zeneileg igényesen megszólaltatni, – megszerzett ismereteinek és hangszerkezelési szintjének megfelelő szólamokat önállóan elsajátítani, – alapfokú művészetoktatási tanulmányai befejezését követően a kamarazene önálló művelésére. Rendelkezzék – a társas muzsikáláshoz szükséges koncentrálóképességgel, – a kamarazenei játékban nélkülözhetetlen alkalmazkodóképességgel a hangképzés, dinamika, artikuláció, stílus stb. terén, – a játszott művekre vonatkozó formai ismeretekkel, – minimális partitúraismerettel. Legyen tisztában – a vonós hangszercsaládhoz tartozó és a vonósokhoz leggyakrabban társított egyéb hangszerek intonációs sajátosságaival, – a vonósokhoz társított transzponáló hangszerek szólamainak írásmódjával és hangzásával. 2006/62/II. szám Ismerje – a játszott kamarazenei anyag szerzőinek nevét, a művek címét, valamint tudja helyesen kiejteni és leírni azokat, – az egyes tételtípusok jellegzetességeit, – a kamarazene-irodalom néhány kiemelkedő alkotását. A kamarazene mint főtárgy esetében (a fenti követelményeken felül) Ismerje fel a témabelépéseket és zárlatokat. A mindenkori vezetőszólamot tudja megkülönböztetni a kísérettől. Ismerje a barokk zene fontosabb ritmus-konvencióit (nyújtóponthasználat, duola és triola kölcsönös alkalmazkodása, inégal játék) és a gyakoribb barokk ékesítések írás- és játékmódját. Ismerje és alkalmazza a klasszikus művekben (főként a kísérő szólamokban) szükséges movimento ordinario játékmódot (a hangok elválasztása és határozott indítása), valamint a vonóvibratót (a kötőív alatt staccato ponttal jelölt hangoknak, a zene karakterétől függő, lágy, alig érzékelhető elválasztása). Legyen képes könnyű kamaramű Urtext kiadású szólamát a többi szólammal összehangoltan, egyszerű ujjrenddel és vonásjelekkel ellátni. Tudjon kijelölt szólamból könnyebb művet együttesben lapról játszani. ZENEKAR A zenekari foglalkozások célja, hogy sajátos eszközeivel teremtsen lehetőséget az alapfok és a továbbképző évfolyamok tanulói számára, hogy – az egyéni foglalkozásokon elsajátított tudás felhasználásával – érzelmileg gazdag, harmonikus személyiséggé válhassanak. Ösztönözze a tanulókat, hogy a zenekari játék közben megszerzett zenei kifejezőkészséget és technikai eszközöket használják fel az egyéni hangszeres játékban is. Hozzon létre együttműködést a tanulók tudásának különbözőségéből. Mutasson utat a közösség erejével a toleráns magatartásra. Alakítsa ki a kultúra iránti nyitottságot. Hangsúlyozza a művészetek aktív művelésének fontosságát. A zenekari foglalkozások szakirányú feladatai A tanulók megismertetése az alapvető zenekari játékmódokkal. A különböző zenei stílusokban használt előadói hagyományok bemutatása. A „zenekari hallás” fontosságának alakítása, tudatosítása. A figyelem időtartamának és elmélyítésének (vertikális-horizontális) fejlesztése. Az egységes zenekari ritmusjáték kialakítása, tudatosítása. Az arra alkalmas tanulók felkészítése professzionális együttesben való játékra. A különböző hangszercsoportoknak megfelelő – a zenekari ülésmódból adódó – helyes hangszerkezelés kialakítása, egységesítése. Követelmények az alapfok évfolyamainak elvégzése után A tanuló ismerje meg – a zenekar/együttes egyes részeinek különböző funkcióit, – az alapvető zenekari játékmódokat, – az egyes zenetörténeti stílusok és hangszerek előadói hagyományait. Legyen képes – szólamát helyes tempóban, dinamikában, stílusban, az adott műben a zenekar egészében betöltött funkciója szerint eljátszani, – a szólamon belüli és a szólamok közötti harmonikus együtt-játékra irányítani figyelmét, – a szólambeosztáshoz igazodó új zenei anyagot lapról játszva is megszólaltatni. 2006/62/II. szám Tudja alkalmazni – az alapvető egységes zenekari játékmódhoz tartozó hangszertechnikai ismereteket, – a zenekari hallásfejlesztés közben kialakuló figyelmet a többszólamúságra, a dinamikai és ritmikai folyamatok árnyalására, a tempóvétel és -tartás differenciálására, – a zenekari kommunikációs lánc (karnagy-zenekar, zenekari szólamok között) folyamatát. További követelmények a továbbképző évfolyamainak elvégzése után A tanuló legyen képes – felnőtt amatőr zenekarban játszani, – részt venni önálló kamarazenekari produkcióban. Alkalmazza tudatosan – a zenekari kommunikációs láncot, – a zenekari rubato játékot. KÓRUS A kórusfoglalkozás célja A kifejező, szép éneklés elsajátítása, az egy- és többszólamú kórusművek tiszta intonálása és stílushű előadása. A tanulók zenei és közösségi élményhez juttatása. Közösségformáló ereje által hasson az emberi kapcsolatok fejlődésére, azon belül az egyén személyiségfejlődésére (utazáson, kiránduláson, kórustáborokban a közös éneklés által). Olyan pozitív élménynyújtás – a zene és az emberi kapcsolatok által –, amely arra ösztönzi a tanulót, hogy felnőtt korában is részt vegyen a kulturális élet különböző vokális művészeti csoportjaiban. Hangversenyek, ünnepek színessé tétele. A kórusfoglalkozás szakirányú feladatai Ösztönözze a tanulót a kórusirodalom, illetve a zeneirodalom megismerésére. Fejlessze a tanulók – hallását, – ritmusérzékét, – tempó- és dinamikai érzékenységét, – hangszínek iránti igényét, – kottaolvasási készségét, – zenei memóriáját, – zenei ízlését, – stílusérzékét, – formaérzékét, – hangképző- és intonációs gyakorlatok segítségével a harmonikus hallását. Ismertesse meg a kórustagokat – az emberi hang sajátosságaival, kifejezési lehetőségeivel a csoportos hangképzés által, – a kórusműveken keresztül a zeneirodalom különböző stíluskorszakaival. Tudatosítsa a tanulókban az alkalmazkodóképesség fontosságát zenei és emberi szempontból is. Követelmények a program elvégzése után A kórus legyen képes önálló, élményt adó szereplésre. Tudjon – fegyelmezetten viselkedni úgy a próbákon, mint a hangversenyeken, – „vezénylésre” énekelni. 2006/62/II. szám A tanuló ismerkedjék meg a kórusirodalom számos remekművével. Tudjon jól tájékozódni a különböző stíluskorszakokban. Tudja – helyes légzéstechnikával, – tiszta intonációval, – pontos ritmusban, – érthető szövegmondással, – helyes tempó- és dinamikai választással, – művészileg kidolgozottan – stílushű formálással, szuggesztivitással – elénekelni szólamát. Rendelkezzék – jó kottaolvasási kézséggel, – zenei memóriával. Hallgassa a többi szólamot és hangszínével alkalmazkodjék hozzá, ezáltal segítve az egységes kórushangzás megteremtését. III. Fejezet A MŰVÉSZETI ALAPVIZSGA ÉS ZÁRÓVIZSGA KÖVETELMÉNYEI A MŰVÉSZETI ALAPVIZSGA ÉS ZÁRÓVIZSGA ÁLTALÁNOS KÖVETELMÉNYEI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes